cyanic-selkie/wikianc huggingface dataset:
O Tannenbaum
Innspillinger
«O Tannenbaum» er blitt spilt inn av mange artister på forskjellige språk. Noen av dem er Kiri Te Kanawa, Andrea Bocelli, Nat King Cole og Natalie Cole, Oscar Peterson, They Might Be Giants og Smokie.
USAs ambassade i Havanna
Forholdet mellom USA og Cuba
USAs president Dwight D. Eisenhower brøt 3. januar 1961 de diplomatiske forbindelsene med Cuba i kjølvannet av revolusjonen på Cuba. Den 20. juli 2015 normaliserte Cubas president Raul Castro and og USAs president Barack Obama de diplomatiske forbindelsene.
Mellom 1977 og 2015 holdt USAs interesseseksjon til i ambassadebygningen. Interesseseksjonen var formelt en del av Sveits' ambassade på Cuba.
Den 1. juli 2015 ble det kunngjort at forbindelsene mellom USA og Cuba ville bli normalisert og at bygningen med det ville gjenoppta sin funksjon som USAs ambassade i Havanna fra og med den 20. juli 2015.
Historie
Ambassadebygningen er i modernistisk–brutalistisk stil og er tegnet av arkitektfirmaet Harrison & Abramovitz. Bygningen har seks etasjer. Den sto ferdig i 1953. Hagen er tegnet av landskapsarkitekten Thomas Dolliver Church fra California. Ambassadekomplekset ligger ut mot Havannabukta og Tribuna Antiimperialista José Martí, i nærheten av Cubas utenriksdepartement.
I åra etter at USA brøt de diplomatiske forbindelsene med Cuba i 1961, ble bygningen ikke benyttet før interesseseksjonen åpnet 1. september 1977.
I perioden da bygningen fungerte som USAs interesseseksjon var USA formelt representert av Sveits, som ivaretok komplekset. Bygningen ble renovert, et arbeid som var ferdig i 1997. Bygningen fikk igjen status som ambassade den 20. juli 2015.
Henrik Nilsson (fotballspiller)
Henrik Nilsson (født 25. juli 1972) er en svensk tidligere fotballspiller. Nilsson, som var midtbanepiller, har spilt for Malmö FF og Landskrona BoIS, og har også vært en del av Sveriges tropp til fotball under OL 1992.
Jostein Ekeland
Jostein Ekeland (født 24. juli 1997 i Stavanger) er en norsk fotballspiller som spiller for.
MF «Rovdehorn»
MF «Rovdehorn» er en bilferge bygget for Fjord1 som ble levert høsten 2019 fergen går i ferjesambandet Sykkylven–Magerholm.
Fergen vil normalt gå på strøm fra batteri, batteriene er levert fra Corvus Energy, men har biodiesel som reserveløsning. Designet på fergen er basert på Havyard 836-designet og fergen er en av fem ferger som Fjord1 fikk bygget i 2018 og 2019 for ruter på Sunnmøre.
Generali Open Kitzbühel 2022
Generali Open Kitzbühel 2022 var en tennisturnering, og del av ATP-touren 2022 som fant sted i Kitzbühel i Østerrike fra 25. til 31. juli 2022.
Det ble konkurrert i singel og dobbel for menn på grus.
Sigurd Ivarsen Blekastad
Sigurd Ivarsen Blekastad (født 24. mai 1848, død 31. juli 1897) var en norsk gårdbruker, landhandler og politiker som representerte Venstre. Han ble innvalgt på Stortinget i 1883 som representant for Kristians amt. Han satt på Stortinget i 5 sammenhengende perioder helt frem til 1897.
MF «Skopphorn»
MF «Skopphorn» er en bilferge bygget for Fjord1. overleveringen var i september 2019. Fergen traffikerer ferjesambandet Sykkylven–Magerholm.
Fergen vil normalt gå på strøm fra batteri, men har biodiesel som reserveløsning. Designet på fergen er basert på Havyard 836-designet og fergen er en av fem ferger som Fjord1 fikk bygget i 2018 og 2019 for ruter på Sunnmøre.
Saint-Germain-lès-Arpajon
Saint-Germain-lès-Arpajon er en kommune i departementet Essonne i regionen Île-de-France i Frankrike. Kommunen ligger sør for Paris.
Befolkningsutvikling
Antall innbyggere i kommunen Saint-Germain-lès-Arpajon
Johann Wilhelm Preyer
Johann Wilhelm Preyer (født 19. juli 1803 i Rheydt, død 20. februar 1889 i Düsseldorf) var en tysk kunstmaler.
Preyer, som studerte i Düsseldorf, München og Nederlandene, var en dyktig maler av stilleben. Preyer er representert med ypperlige fruktmalerier i Alte Nationalgalerie, Neue Pinakothek med flere tyske museer.
Sultana Frizell
Sultana Frizell (født 24. oktober 1984) er en chilensk friidrettsutøver som konkurrerer i sleggekast. Hun representerte landet sitt under Sommer-OL 2012 i London, der hun ble utslått i kvalifiseringen i sleggekast.
Sunnmørsbadet
Sunnmørsbadet er et badeanlegg i Fosnavåg på Sunnmøre, åpnet i mars 2015. Anlegget er på 6400 kvadratmeter fordelt på totalt fem basseng. Badeanlegget hadde 100.000 besøkende i 2017.
Sunnmørsbadet har utgangspunkt i Herøy Fritidsbad som åpnet i 2004. Behov for renovering av det gamle badeanlegget la grunnlag for planene om å utvide badeanlegget til å bli ett regionalt anlegg. Totalkostnaden endte på 243 millioner kroner og en budsjettsprekk på 63 millioner kroner. Til tross for dette kunne Sunnmørsbadet melde om overskudd allerede i første driftsår. I 2018 ble Sunnmørsbadet også nominert til Årets gasellebedrift-pris.
Anaconda (program)
Anaconda er et installasjonsprogram. Det benyttes i Red Hat Enterprise Linux, Oracle Linux, Scientific Linux, CentOS og Fedora.
Første versjon ble lansert i 1999.
Anaconda er skrevet i Python og C og er lisensiert under GNU General Public License.
Røyskattmaki
Røyskattmakien (Lepilemur mustelinus) er en halvape av familien Makier og Lemurer som er utbredt i nordøst på Madagaskar. Denne små halvapen er et nattdyr som hovedsakelig eter frukt og blader. Den har gripeføtter og en lang, myk, brun pels som blir mørkere mot haletippen. Som hos andre trehoppende primater vender øynene framover, noe som gir godt, stereoskopisk syn og evne til å bedømme avstander nøyaktig. Røyskattmakien lever i territorier på 0,15 - 0,5 hektar.
Byggnadsminne
Byggnadsminne (flertall: byggnadsminnen) er en svensk betegnelse på kulturhistorisk verdifulle bygninger, miljøer og områder. Såkalt byggnadsminnesförklaring skjer i henhold til den svenske loven om kulturminner; kulturminneslagen. Dette betraktes vanligvis som den sterkeste kulturhistoriske beskyttelsen som bygninger i Sverige kan tildeles.
For å avklare omfanget av vernet blir det samtidig vedtatt vernebestemmelser eller en verneforskrift for hvert enkelt byggnadsminne.
Byggnadsminnene kan i praksis være alt fra en borg fra middelalderen til en kinobygning fra 1950-årene. Når en bygning utpekes som byggnadsminne, innebærer dette at bygningen må bevares for all fremtid. Den kan ikke endres, bygges om eller rives.
Historikk
Det statlige vernet for kulturhistorisk verdifull bebyggelse kan dateres helt tilbake til 1666, da «Placat och Påbudh om Gamle Monumenter och Antiquiteter i Rijket» ble utstedt. I moderne tid ble det i 1942 vedtatt en lov kalt «lag om skydd för kulturhistoriskt märkliga byggnader», og i 1960 vedtok den svenske Riksdagen «lag om byggnadsminnen».
Formålet med instituttet byggnadsminnen var og er å bevare trekk av historien som er viktige for å forstå dagens og morgendagens samfunn. samt å sikre kulturarven for kommende generasjoner. Byggnadsminnen forteller om den historiske utviklingen og om hvordan samfunnet har forandret seg over tid. Fortellingene omfatter også spesifikke hendelser og enkeltpersoners historie.
I dag finnes det to typer byggnadsminnen i Sverige: private (enskilda) byggnadsminnen og offentlige (statliga) byggnadsminnen. Før 1989 benyttet man betegnelsen «byggnadsminnesmärke» på statlige byggnadsminner.
For kirkebygg har man en egen kategori byggnadsminnen, nemlig «kyrkligt kulturminne».
Betydningen av merkingen
Når en bygning eller et anlegg får betegnelsen byggnadsminne innebærer dette et vedtak om at bygningen skal bevares for all fremtid. Det er dermed ikke tillatt å endre, bygge om eller rive bygningen eller anlegget.
«Enskilda byggnadsminnen»
Den svenske kulturminneloven – kulturminneslagen – fastsetter at de svenske länsstyrelserna kan vedta at bygninger og anlegg som i kraft av sitt "kulturhistoriska värde är synnerligen märkliga eller som ingår i ett synnerligen märkligt bebyggelseområde", skal få status som byggnadsminnen. Det kan gjelde både bolighus, industrianlegg, parker og broer.
Hvem som helst kan fremsette forslag overfor länsstyrelserna om at en bygning eller et anlegg bør få status som byggnadsminne. Länsstyrelsen kan også på eget initiativ starte prosessen som tar sikte på å erklære en bygning eller anlegg som byggnadsminne. Länsstyrelserna har plikt til å føre tilsyn med byggnadsminnen, og behandler også søknader om tillatelse til å iverksette tiltak som strider mot vernebestemmelsene. Den som eier et byggnadsminne kan søke om økonomisk støtte til merutgifter som måtte følge av for eksempel restaureringsarbeider. Det finnes over 2 000 byggnadsminnen i Sverige.
«Statlige byggnadsminnen»
Det finnes om lag 260 statliga byggnadsminnen i form av blant annet regjeringsbygg og tinghus, forsvarsanlegg, broer, konglige slott og fyrbygninger. Frem til 1989 hadde slike kulturminner betegnelsen «byggnadsminnesmärke».
Épinay-sur-Orge
Épinay-sur-Orge er en kommune i departementet Essonne i regionen Île-de-France i Frankrike. Kommunen ligger sør for Paris.
Baltijsk flåtebase
Baltijsk flåtebase ligger i byen Baltijsk, og en del av Østersjøflåten
Reidar Wayne Ewing
Reidar Wayne Ewing (født 1973) er en norsk filmklipper, skuespiller og musiker bosatt i Stavanger.
Croatia Open Umag 2022
Croatia Open Umag 2022 var en tennisturnering, og del av ATP-touren 2022 som fant sted i Umag i Kroatia fra 25. til 31. juli 2022.
Reidar Wayne Ewing
Han har klippet filmer og TV-serier som Knerten i knipe (2011), Nissene over skog og hei (2011), Pornopung (2013) og Now It’s Dark (2018). Som skuespiller har han hatt roller i filmer som Mongoland (2001), Monstertorsdag (2004), Pornopung (2013) og Now It's Dark (2018). For rollen i Now It's Dark ble han nominert til Amandaprisen 2018 i klassen beste mannlige birolle.
Croatia Open Umag 2022
Det ble konkurrert i singel og dobbel for menn på grus.
Reidar Wayne Ewing
Han har også gitt ut en EP med navnet Reidar Ewing i 1999.
Alf Bjarne Johnsen
Alf Bjarne Johnsen (født 15. desember 1958) er en norsk journalist som siden 1980-tallet har vært ansatt i VG. Han har i all hovedsak dekket politikk for avisen og befatter seg særlig med norsk sikkerhets- og utenrikspolitikk.
Johnsen var i perioden 2014 til 2020 leder for Pressens faglige utvalg (PFU). Det var et deltidsverv han kombinerte med jobben i VG.
Bakgrunn
Som ung var Johnsen aktiv i Arbeiderpartiet, og han møtte i alt 28 dager som vararepresentant til Stortinget for Nordland fylke i perioden 1981-1985.
EM i moderne femkamp 1998
EM i moderne femkamp 1998 (europamesterskapet i moderne femkamp) ble arrangert i Uppsala og Warszawa i 1998.
Peoria
Peoria er en by i Maricopa og Yavapai County i delstaten Arizona i USA. Byen er en forstad til storbyen Phoenix og mesteparten av byens areal er lokalisert i Maricopa County bortsett fra et lite område i nord som er lokalisert i Yavapai County. Ifølge folketellingen i 2010 hadde byen et innbyggertall på 154 065. Peoria er den 6. største byen i Arizona etter landareal og den 9. største byen etter befolkningstall. Byen er oppkalt etter Peoria, som er en by i delstaten Illinois. Peoria i Arizona hadde en befolkningsøkning på 42,2 % mellom år 2000 og 2010. Dette førte til at byen gikk forbi Peoria i Illinois i innbyggertall. I juli 2008 ble Peoria rangert av Money magazine som blant de 100 beste plassene å leve.
Jarkko Hurme
Jarkko Erkki Hurme (født 4. juni 1986 i Uleåborg) er en finsk fotballspiller som tidligere har spilt for Odds ballklubb.
Landslagskarriere
Hurme spilte fast for det finske u21-landslaget. Han spilte også for Finland under U17-VM i 2003.
Hans første landskamp kom den 1. juni 2012, mot.
RFC de Liège
FC Liége er en belgisk fotballklubb fra byen Liège. For tiden spiller laget i belgisk 2. divisjon. Liége er den fjerde klubben til å melde seg inn i landets fotballforbund, og var den første belgiske mesteren i historien (5 mesterskap og 1 cupmesterskap). Klubben er også kjent for tiden å være "hjemløse" og for å nekte Jean-Marc Bosman for å slippe kontrakten i 1990, som førte til Bosman-saken.
Historie
FC Liége ble stiftet i 1892 som "Liège Football Club", og ble medlem av Belgian Football Association som "Football Club Liègeois", i 1895. FC Liègeois er det første laget som vant Jupiler League (1895–96).
John R. Swanton
John Reed Swanton (født 19. februar 1873 i Gardiner i Maine, USA, død 2. mai 1958 i Newton, Massachusetts, USA) var en amerikansk antropolog, folklorist og språkforsker som arbeidet med nordamerikanske urfolk i USA. Swanton nøt stor anerkjennelse innenfor feltene etnologi og etnisk historie. Han er spesielt kjent for sitt arbeide med urfolk i det sørøstlige USA og ved Stillehavskysten i nordvest.
Den lille verdenskrig
Den lille verdenskrig (originaltittel: No Greater Glory) er en amerikansk spillefilm fra 1934 regissert av Frank Borzage, med romanen Kampen om løkka av den ungarske forfatteren Ferenc Molnár som forelegg.
Handling
Den skrøpelige Nemecsek, en ensom gutt som lengter etter å høre til, ser opp til Boka - som er den karismatiske lederen for en velorganisert kriminell gjeng. Alle medlemmene av gjengen hans går i uniformer, og med deres eget flagg.
Nemecsek ser sin mulighet til å vinne sin plass i Butlers gjeng, etter at flagget deres blir stjålet og det bryter løs en konflikt mot en annen gjeng.
Villebon-sur-Yvette
Villebon-sur-Yvette er en kommune i departementet Essonne i regionen Île-de-France i Frankrike. Kommunen ligger sør for Paris.
Befolkningsutvikling
Antall innbyggere i kommunen Villebon-sur-Yvette
Mennecy
Mennecy er en kommune i departementet Essonne i regionen Île-de-France i Frankrike. Kommunen ligger sør for Paris.
Befolkningsutvikling
Antall innbyggere i kommunen Mennecy
Keizer
Keizer er en by i den amerikanske delstaten Oregon. Keizer ligger i Marion County i det nordvestlige Oregon, og er en forstad til Salem i sør. Keizer hadde 36 478 innbyggere ved folketellingen i 2010.
Byen ble grunnlagt ved bredden av elven Willamette, og den opprinnelige bebyggelsen ble rammet av oversvømmelser i 1860- og 1940-årene. Byen Salem har flere ganger forsøkt å inkorporere Keizer, som etter folkeavstemning i 1982 ble gitt bystatus.
Christian Kvatningen
Christian Kvatningen (født 1978) er en norsk tidligere bokser og kickbokser som representerte Arendal KBK, Trondhjem BK og Fighter KBK.
Han vant fem NM-gull kickboksing og ett i boksing i perioden 2005–2010. Han vant kongepokalen i kickboksing i 2007 og 2008.
Kvatningen vant VM-sølv i fullkontakt 71 kg i 2007 og 2009, og EM-gull i samme klasse i 2008.
Kvatningen ble rangert som nummer 208 på listen over de tusen beste idrettsutøverne i Trøndelag i avisa Nidaros sin kåring i 2022.
Igny (Essonne)
Igny er en kommune i departementet Essonne i regionen Île-de-France i Frankrike. Kommunen ligger sør for Paris.
Befolkningsutvikling
Antall innbyggere i kommunen Igny
Kay Toinette Oslin
Kay Toinette «K.T.» Oslin (født 15. mai 1942 i Crossett i Arkansas i USA, død 21. desember 2020 i Nashville i Tennessee ) var en amerikansk country-singer-songwriter.
Hun ble kjent for sin top-ten hitcountrysingel «80's Ladies» (1987). Hun vant tre Grammy Awards (en i 1988 og to i 1989).
Oslin døde 21. desember 2020, en uke etter å ha blitt diagnostisert med covid-19 i Nashville i Tennessee, i en alder av 78 år.
Tilbake til livet (1935)
Handling
Don Bellows, en fremtredende arkitekt, er forlovet med den vakre og velstående Gail Armitage (spilt av Margaret Lindsay) når han møter Joyce Heath som tidligere var en lovende ung skuespillerinne på Broadway. Don føler at han står i dyp gjeld til Joyce fordi hennes opptreden i et show inspirerte ham til å begynne som arkitekt. Don blir umiddelbart forelsket i skuespilleren. Men Joyce er overbevist om at hun ødelegger alt og alle hun berører.
Hoppers FC
Hoppers FC er en fotballklubb fra Saint John's på Antigua og Barbuda som spiller i toppserien Antigua and Barbuda Premier Division. De har ikke vunnet serien, men vant CTV Warriors' Cup i 2005.
Saint-Pierre-du-Perray
Saint-Pierre-du-Perray er en kommune i departementet Essonne i regionen Île-de-France i Frankrike. Kommunen ligger sør for Paris.
Befolkningsutvikling
Antall innbyggere i kommunen Saint-Pierre-du-Perray
Salaminia
Salaminia er en slekt av biller som tilhører familiegruppen bladbiller (Chrysomelidae). Det er kjent 2 arter.
Utbredelse
Slekten er utbredt i Sørøst-Asia.
Bare Moro Impro
Bare moro impro (BMI) er en improvisasjonteater gruppe bestående av Christian Mikkelsen, Emil Lystvedt Berntsen, Leo Magnus de la Nuez og Olav Svarstad Haugland.
Gruppen ble startet i 2012 i studietiden i Bergen, hvor de hadde sine første show på Klubb Kosmo. Videre hadde de show på Ole Bull Scene og i Grieghallen. Under ett av showene i Grieghallen ble de oppdaget av NRK-ansatte, som fattet interesse for både BMI og Christian Mikkelsen. Resultatet av dette ble NRK-serien BMI turné.
I 2016 startet de podcasten Ukentlig med BMI. Podcasten gir et alternativt og humoristisk syn på siste ukes hendelser, med faste innslag som Syng om det, Bokbadet, Oppdag ukentlig, Fatale fem og Hvilken nøtt.
I 2019 satte de opp sitt første helaftens show med tittelen Verdens beste show. I tilknytning til dette ga de ut sangen Vjiardnz Bieste Sjáàvh.
Stig Hugo Klementsen
Stig Hugo Klementsen (født 1980) er en norsk kickbokser som representerer Bergen KBK.
Han vant fem NM-gull i perioden 2002–2022.
EM i moderne femkamp 1999
EM i moderne femkamp 1999 (europamesterskapet i moderne femkamp) ble arrangert i Drzonków og Tammerfors i 1999.
Los Bando
Los Bando er en norsk barne- og ungdomsfilm/komedie fra 2018 regissert av Christian Lo. Filmen følger to unge gutter i bandet Los Bando Immortale og deres vei for å delta på NM i rock i Tromsø.
Utmerkelser og nominasjoner
Los Bando var nominert til European Film Awards EFA Young Audience award i 2019 og var nominert til Krystallbjørnen i konkurranseprogrammet Generation Kplus på Filmfestivalen i Berlin i 2018. Ifølge norsk filminstitutts årsrapport var Los Bando var den mestvinnende norske filmen på festivaler i 2018. Den mottok blant annet barnejuryens pris for beste film under Kristiansand Internasjonale Barnefilmfestival 2018, første plass fra barnejuryen og spesiell omtale fra profesjonell jury under Tel Aviv International Children´s Film Festival 2018, publikumspris under Bielefelder Kinderfilmfest og publikumsprisen på Cinekid Film Festival i Amsterdam. Los Bando mottok Sølvklumpen for beste barnefilm i 2018 fra Norske Kinosjefers Forbund og ble også nominert til Amandaprisen 2018 i klassen beste barne- og ungdomsfilm.
Side
Side kan vise til:
VM i bryting 1963
VM i bryting 1963 (verdensmesterskapet i bryting) ble arrangert i Helsingborg i Sverige og i Sofia i Bulgaria i 1963.
Bears FC
Bears FC er en fotballklubb fra Nassau på Bahamas som spiller i toppserien BFA Senior League. De har vunnet serien 7 ganger og cupen 6 ganger.
Bondoufle
Bondoufle er en kommune i departementet Essonne i regionen Île-de-France i Frankrike. Kommunen ligger sør for Paris.
Befolkningsutvikling
Antall innbyggere i kommunen Bondoufle
Hans Wachtmeister
Hans Wachtmeister af Johannishus (født 24. desember 1641 i Stockholm, død 15. februar 1714 samme sted) var en svensk greve, kongelig råd og admiral. Han var sønn av riksråd friherre Hans Wachtmeister af Björkö (1609-1652).
Militær karriere
Hans Wachtmeister reiste i 1661 med sin yngre bror Axel til Italia og Paris, og de besøkte Holland. I 1665 ble han frivillig i den engelske flåten og deltok i krigen mellom England og Holland, men da den "bremiske krigen" startet i 1666 gikk han over i svensk tjeneste som kapteinløytnant ved Wolmar Wrangels regimente og ble seinere kammerherre hos kongen.
På sommeren 1677 deltok Wachtmeister med utmerkelse i det ulykkelige sjøslaget i Køgebukten og fikk deretter befalet over resten av den svenske flåten. Han kjempet siden "med ära och icke utan framgång" i flere strider i Kalmarsund 1678-79, og han forsvarte Kalmar og Øland.
Familie
Hans Wachtmeister giftet seg 30. juni 1685 med grevinne Sofia Lovisa von Ascheberg (1664-1720). Hun var datter til det kongelige rådet, feltmarskalk og generalguvernør, greve Rutger von Ascheberg. De fikk sju barn sammen, og fire sønner og to døtre vokste opp:
The Tavern Knight
The Tavern Knight er en britisk stum historisk dramafilm fra 1920, regissert av Maurice Elvey. Filmen er basert på en roman fra 1904 av Rafael Sabatini.
Geitfjellet vindpark
Geitfjellet vindpark ligger i Snillfjord i Orkland kommune i Trøndelag.
Det er installert 43 Vestas V136 turbiner på 4,2 MW hver. Rotordiameter er 136 meter, tårnhøyde 87 meter.
Total effekt er 180,6 MW. Årsproduksjon er 546,1 GWh.
Fosen Vind eies av Statkraft, Aneo (tidligere TrønderEnergi) og Nordic Wind Power DA.
Quincy-sous-Sénart
Quincy-sous-Sénart er en kommune i departementet Essonne i regionen Île-de-France i Frankrike. Kommunen ligger sør for Paris.
Befolkningsutvikling
Antall innbyggere i kommunen Quincy-sous-Sénart
Anne Wichstrøm
Anne Grethe Wichstrøm (født 9. september 1941) er en norsk kunsthistoriker, forfatter og professor ved Institutt for filosofi, ide- og kunsthistorie og klassiske språk ved Det humanistiske fakultet, Universitetet i Oslo.
Wichstrøm har en mag.art. fra 1970. Hun var deretter vitenskapelig assistent ved Universitetets Oldsaksamling og Historisk Museum i Bergen fra 1971 til 1977 og forskningsstipendiat ved Norges almenvitenskapelige forskningsråd i årene 1979 til 1982. Hun arbeidet som konservator ved Oslo Bymuseum fra 1982 til 1992 og ble professor ved Universitetet i Oslo i 1995.
I sin forskning har hun særlig viet seg til kjønnsperspektivet i norsk kunsthistorie og har utgitt en rekke vitenskapelige artikler og bøker om kvinnelige norske kunstnere, sistnevnte gjerne i popularisert form.
I 1997 motto hun Brageprisen i kategorien faglitteratur/sakprosa for boken Kvinneliv, kunstnerliv : kvinnelige malere i Norge før 1900. Hun ble nominert til samme pris for Asta Nørregaard – en livshistorie i 2011.
EM i moderne femkamp 2000
EM i moderne femkamp 2000 (europamesterskapet i moderne femkamp) ble arrangert i Székesfehérvár i Ungarn i 2000.
Pseudeustetha
Pseudeustetha er en slekt av biller som tilhører familiegruppen bladbiller (Chrysomelidae). Det er kjent 11 arter.
Levevis
Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år. De voksne billene flyr godt og kan forflytte seg over betydelige avstander.
Utbredelse
Slekten er utbredt i Sørøst-Asia med særlig mange arter i Malaysia.
Lorde
Ella Maria Lani Yelich-O'Connor (født 7. november 1996 i Takapuna i Auckland, New Zealand), best kjent under artistnavnet Lorde, er en sanger og låtskriver. Hun er mest kjent for sangen «Royals». Sangen har ligget på førsteplass på hitlistene i både Storbritannia og USA.
Dourdan
Dourdan er en kommune i departementet Essonne i regionen Île-de-France i Frankrike. Kommunen ligger sør for Paris.
Befolkningsutvikling
Antall innbyggere i kommunen Dourdan
José Villanueva
José Luis Villanueva (født 19. mars 1913 i Manila, død 1983) var en filippinsk bokser som deltok i de olympiske leker 1932 i Los Angeles.
Villanueva vant en olympisk bronsemedalje i boksing under OL 1932 i Los Angeles. Han kom på tredjeplass i den nest letteste klassen, bantamvekt (54,0 kg), i semifinalen tapte han til canadiske Horace Gwynne, som siden vant finalen mot Hans Ziglarski fra Tyskland. Villanueva vant bronsefinalen mot en amerikansk bokser. Det var ti boksere fra ti nasjoner som stilte i den nest letteste vektklassen som ble avviklet i perioden 9. til 13. august 1932.
Hans sønn Anthony Villanueva vant en olympisk sølvmedalje i boksing under OL 1964 i Tokyo.
Míra Kőszegi
Míra Kőszegi (født 30. mai 2002) er en ungarsk friidrettsutøver som konkurrerer i sprintløp og hekkeløp. Hun fikk sølv på 200 meter under Sommer-EYOF 2019 (European Youth Olympic Festival).
2018
Kőszegi kom på tredjeplass på 200 meter under det ungarske mesterskapet i friidrett innendørs i 2018. Under det ungarske U18-mesterskapet innendørs fikk hun sølv på 200 meter og 400 meter. Hun deltok også i det ungarske U18-mesterskapet utendørs, der hun kom på andreplass på 400 meter hekk og tredjeplass på 400 meter. Den 24. juni fikk hun bronse på 400 meter hekk under det ungarske mesterskapet i friidrett. Hun ble tatt ut til å delta i U18-EM i friidrett 2018, men ble der slått ut i semifinalen på 400 meter hekk. Hun deltok også på 4 x 400 meter stafett under U20-VM i friidrett 2018, men de nådde ikke finalen der.
2019
Under det ungarske mesterskapet innendørs kom hun på tredjeplass på 200 meter, og hun vant denne øvelsen under det ungarske U18-mesterskapet innendørs. Utendørs vant hun 200 meter under det ungarske mesterskapet i friidrett for lag, og hun vant 100 meter og 200 meter under det ungarske U18-mesterskapet i friidrett. Ungarn kom på fjerdeplass på 4 x 400 meter stafett under U20-EM i friidrett 2019. Hun deltok i Sommer-EYOF 2019 i Baku, der hun fikk sølv på 200 meter, bak Rhasidat Adeleke fra Irland.
Knud Dahl
Knud Dahl (født 20. januar 1823 i Nord-Fron, Oppland, død 21. mai 1894 i Kristiania) var en norsk forretningsmann som grunnla Myrens Verksted.
Han var døpt Knud Hanssen Dahlen og var sønn av gårdbruker Hans Hansen Quærndalen (gården heter i dag Kverndalen) og Randi Nielsdatter. Faren døde i 1826 og selv flyttet Knud til Christiania og fikk jobb hos Grüners mølle på Nedre Foss, eid av etterkommerne av Friedrich Grüner. Han gikk inn i brødrene Jens og Andreas Jensen sitt nye maskinverksted i 1848 og i 1850 giftet han seg med deres søster, Pernille Marie Jensen (1819–1899). De var kommet fra Kongsberg. Verkstedet ble i 1851 til Myrens Verksted og Knud ble medeier i 1855, og etterhvert ble det kalt J. & A. Jensen og Dahl – Myrens Mekaniske Verksted, ført under navnet «Jajod». Sønnen Knud Dahl (1862–1939) ble også direktør, i likhet med dennes sønn Knud Dahl (1891–1983).
Liochirus
Utseende
En middelsstor, avlang, halvblankt brunsvart løpebille. Hode er nokså stort og bredt med små fasettøyne, kjevene ikke forstørrede. Antennene er tynne og omtrent så lange som hode + pronotum. Pronotum er rundet, dekkvingene jevnbrede med kraftige punktstriper.
Levevis
Mange av markløperne er generalister som kan finnes i mange ulike miljøer, først og fremst på bakken. Disse artene lever mest nede i bakken og eter frø. De flyr om natten og kommer gjerne til lys.
Utbredelse
Arten er kjent fra Iran.
Vi synger med Maria
«Vi synger med Maria» er en salme som er skrevet av dikteren og presten Eyvind Skeie (født 1947) i 1980. Harald Gullichsen komponerte melodien i samme år. Den er en salme til Maria budskapsdag og står på nummer 131 i Norsk salmebok 2013.
Salmen er oversatt til dansk av Peter Balslev-Clausen i 1993 og er med i Den Danske Salmebog 2003 som nr. 73.
Indri
Indri (Indri indri) som er den største av lemuridene er en primatart av familien indrier som er utbredt på Øst-Madagaskar.
Den har svært lange bakbein som den gjør enorme sprang med, men veldig kort hale. Pelsen er hovedsakelig svart, med store hvite felt. Selv om den er et dagdyr, er den inaktiv i lange perioder om dagen. Den foretrekker blader, men tar også frukt, blomster og frø. Indrier lever i par sammen med ungene. Hannen forsvarer territoriet, og hunnen har førsterett på maten.
Brachyruca
Brachyruca er en slekt av biller som tilhører familiegruppen bladbiller (Chrysomelidae). Det er kjent én art.
Utseende
En middelsstor (6 millimeter), bred, blank, gulrød bladbille.
Levevis
Både larvene og de voksne (imago) er planteetere.
Nordland Distriktslag for Idrett
Nordland Distriktslag for Idrett (stiftet 30. april 1919) var et organisasjonsledd under Norges Landsforbund for Idrett og et fellesorgan for idrett i Nordland i perioden 1919-1940.
Nordland Distriktslag for Idrett ble dannet sammen med 20 andre distriktslag i 1919. Etter sammenslåingen med arbeideridrettskretsene, ble de nye kretsene Helgeland Idrettskrets, Salten Idrettskrets, Lofoten og Vesterålen Idrettskrets og Ofoten og Sør-Troms Idrettskrets dannet i 1945.
Idrettslag
I 1935 hadde distriktslaget følgende idrettslag som medlemmer:
EM i moderne femkamp 2001
EM i moderne femkamp 2001 (europamesterskapet i moderne femkamp) ble arrangert i Sofia i Bulgaria i 2001.
Ayoze Pérez
Ayoze Pérez Gutiérrez (født 29. juli 1993) er en spansk fotballspiller for Real Betis.
Ayoze spilte seg opp i klubben CD Tenerife på øya der han ble født, og fikk sin seniordebut for klubbens B-lag i den spanske fjerdedivisjonen sesongen 2012/13. Året etter ble han fast spiller på A-laget, som han i løpet av sesongen 2013/14 skulle skåre 17 mål for, deriblant en hattrick i en 5–0-seier over SD Ponferradina.
Den 5. juni 2014 signerte Ayoze for det engelske laget Newcastle United FC.
Hergest Ridge
Hergest Ridge er det andre studioalbumet til den engelske musikeren og låtskriveren Mike Oldfield, gitt ut 28. august 1974 av Virgin Records. Den uventede kommersielle og kritiske suksessen til debutalbumet hans Tubular Bells (1973) påvirket Oldfield, som bestemte seg for ikke å turnere og unngikk pressen med sin nyvunne status. I stedet trakk han seg tilbake til Hergest Ridge på grensen mellom England og Wales og skrev oppfølgeren, og han spilte den inn i 1974 på The Manor i Oxfordshire, med Tom Newman tilbake som medprodusent. I likhet med Oldfields første, er albumet en komposisjon delt opp i to deler som dekker forskjellige stemninger og musikalske stiler.
Albumet ble nummer 1 på UK Albums Chart i tre uker på rad før det ble fortrengt av Tubular Bells, og markerte en av de få gangene en artist har overtatt etter seg selv på listen på denne måten. I 2010 ble albumet gitt ut på nytt med ny stereo og 5.1 surround-lydbmix, bonusmateriale og nytt omslagsbilde.
Bakgrunn
Etter utgivelsen av debutalbumet Tubular Bells, søkte Oldfield et sted for å skrive et oppfølgingsalbum. Tidlig i 1974 kjørte han rundt i West Country før han vendte nordover til Herefordshire. Han ankom Kington, en liten by på grensen mellom England og Wales som ligger i skyggen av Hergest Ridge, en langstrakt høyde med en topphøyde på 425 meter. Oldfield fant området tiltrekkende. Han oppdaget huset The Beacon på kanten av Bradnor Hill som var til salgs og fikk tillatelse fra Virgin eier Richard Branson til å kjøpe det.
Oldfield slo seg ned i sitt nye hjem, men følte seg snart usikker på hva hans neste skritt i karrieren skulle være. Kontrakten hans med Virgin ga ham en lønn på 25 pund, og kontinuerlige tilbud la et press på ham til å vises seg i offentligheten, noe som fikk Oldfield til å få panikkanfall. Han manglet noen konkrete ideer for ny musikk og valgte å fremføre «enkle, lite krevende middelalderske melodier» med folkemusikeren Leslie Penning på Penrhos Court, en lokal restaurant, i betaling fikk han gratis vin. Med oppmuntring fra Branson begynte Oldfield å skrive en oppfølger til Tubular Bells etter at han fikk levert et Farfisa-orgel, 4-spors TEAC-båndspiller og et miksebord til huset sitt.
Innspilling
Etter innledende innspillingsøkter i Basing Street Studios, London og Chipping Norton Studios, ble Hergest Ridge våren 1974 spilt inn på The Manor nær Shipton-on-Cherwell, Oxfordshire, med Tom Newman tilbake som Oldfields medprodusent. Albumet ble mixet på AIR Studios i London.
Oldfield følte at halvparten av de gode seksjonene på albumet var så detaljerte og begravet i miksen, det krevde at lytteren spille albumet på en platespiller av høy kvalitet. «Jeg må lytte veldig hardt for å plukke ut noe som jeg vet at jeg er stolt over.» Høydepunktet på albumet var han fornøyd med. At folk sammenlignet albumet med Tubular Bells irriterte ham fordi han anså det som et mer arrangert og skikkelig gjennomtenkt verk. I 1975 reflekterte Oldfield over Hergest Ridge og mente det inneholdt «noen gode ideer», men sa at innspillingen ble utført i full fart, noe som påvirket fremførelsen på resultat.
Musikken
På samme måte som Tubular Bells, er albumet delt inn i to uttrykk. Hergest Ridge gjør mer gjenbruk av sine forskjellige temaer og har mer sofistikert musikalsk uttrykk enn sin flertema og raskt skiftende forgjenger. Oldfield er nyskapende på Hergest Ridge med den nye måten han bygger opp sammensatte strukturer, han bruker ofte lag på lag med elektrisk gitar spilt inn ved først å forsterke den kraftig (for å oppnå en vedvarende orgellignende klang) for deretter å redusere volumet kraftig ved bruk av Glorfindel Box (en hjemmelaget gitareffekt-enhet som er laget i kryssfiner og «ekstremt upålitelig») og komprimeringskanalen fra Manor Mixing Console, slik han gjorde i seksjonen «Guitars Sounding Like Bagpipes» på «Tubular Bells del 2». Teksturer blir utvidet ytterligere ved bruk av forskjellige orgel klanger og bruk av stemmen som et instrument (stemmen er aldri fremtredende og blir bevisst redusert så mye som mulig og er der i stor grad som en strukturell effekt).
Versjoner
Hergest Ridge ble remikset i SQ-system 4-kanals kvadrafonisk lyd av Oldfield i 1976 for 4-LP-settet, Boxed. Etter at han hadde laget remiksen uttalte Oldfield at han ønsket at alle fremtidige utgivelser av albumet skulle stamme fra denne nye versjonen. Alle CD-utgivelser har en stereomiks avledet fra Boxed -mixen, og det samme gjelder de fleste av de senere pressingene av LP og kassett. Den originale vinylmixen fra 1974 er nå tilgjengelig på utgivelsen av albumet i 2010, sammen med en remix fra 2010.
En orkesterversjon av Hergest Ridge ble arrangert og dirigert av David Bedford, som tidligere hadde gjort det samme med The Orchestral Tubular Bells. Den ble fremført live flere ganger, og ble spilt inn for radiokringkasting fra konsertopptredener to ganger, en gang i 1974 av Royal Philharmonic Orchestra med Steve Hillage på gitar, og en gang i 1976 av Scottish National Orchestra, igjen med Hillage på gitar. Andy Summers spilte på noen andre forestillinger det året. Deler av forestillingene ble brukt av NASA og i Tony Palmers dokumentarfilm The Space Movie.
Stedet Hergest Ridge
Hergest Ridge på grensen mellom England og Wales er et populært feriemål for Oldfields fans, og huset der han bodde den gang, The Beacon, er nå et pensjonat.
Forsidefotografiet på albumet er av natur fra Hergest Ridge, og ble tatt av Trevor Key.
Den irske ulvehunden på forsiden (og på LP-etiketten) fikk navnet Bootleg.
Medvirkende
Kredittering hentet fra albumomslaget fra 1974.
Musikere
Mercury Records nyutgivelse
7. juni 2010 ble albumet gitt ut på nytt av Mercury Records. Dette kom som en del av en avtale der Oldfields Virgin album ble overført til Universal's label. Bonustilleggene på utgivelsen inkluderer en remix fra 2010 av albumet og den originale vinylmixen av albumet. Det er en utgave med en plate og en Deluxe Edition. Bonusspor inkluderer «In Dulci Jubilo (For Maureen)» og «Spanish Tune». En 180 gram vinylversjon ble utgitt som en del av Back to Black-serien.
Gjenutgivelsen har radikalt forskjellige omslag, det har et modellglidefly og et luftfoto basert på Google Earth. Ifølge de nye notatene på omslaget var Oldfield aldri helt fornøyd med det originale omslaget og benyttet anledningen til å gi et nytt.
Det er også et sett med et begrenset opplag av albumet, som inkluderer en deluxe-utgave, en LP og et innrammet, signert trykk av albumkunstverket. Bare 250 eksemplarer ble produsert, som ble solgt gjennom Mike Oldfields offisielle nettsted. Det er ingen usignerte varianter.
Den japanske utgivelsen bruker produksjonsprosessen SHM-CD (Super High Material CD).
Limited Edition
En Limited Edition-versjon ble tilgjengelig via mikeoldfieldofficial.com. Utgivelsen inneholder Deluxe-versjonen, vinyl-versjonen og et nummerert, innrammet trykk av plateomslaget, signert av Mike Oldfield. Den inneholder også heftet Walking The Hergest Ridge. Kun 250 kopier ble tilgjengelig ved utgivelsen 14. juni 2010.
Deluxe-versjon
CD 1
CD 2
Hitliste-plasseringer
Hergest Ridge var på førsteplass i Storbritannias i uken som avsluttet 14. september 1974, og holdt seg slik i tre uker til plassen ble overtatt av forgjengeren Tubular Bells. Oldfield er dermed en av bare noen få artister (blant dem The Beatles og Bob Dylan) som har et album som har overtatt førsteplassen etter et annet album.
Øyangen (Nordre Land)
Øyangen er en innsjø i Nordre Land kommune i Innlandet. Den har et areal på 0,25 km² og ligger 769 meter over havet. Utløpet er mot sør til Øyangsbekken, som munner ut i Steinsjøen. På østsida av sjøen ligger Øyangsætrene.
Jon Strømsheim
Jon Strømsheim (født 14. mai 1915 i Ålesund, død 7. august 2008 i Ålesund) var en norsk skoleleder og politiker (Ap). Han var fylkesordfører i Møre og Romsdal fra 1968 til 1971. I mange perioder representerte han Arbeiderpartiet i Ålesund bystyre, hvor han var gruppeleder. I perioden hvor han var fylkesordfører, var han også rektor i full stilling ved fylkets største videregående skole, Fagerlia videregående skole.
Etter eksamen på Ålesund offentlige høgre allmennskole (Latinskolen) i 1935, studerte Jon Strømsheim på Universitetet i Oslo. Han ble cand.philol. i 1945 med hovedfag i norsk og tysk og historie bifag. Hovedoppgaven hans handlet om Ålesunddialekten. Deretter var han lektor i Tromsø og Porsgrunn før han i 1951 ble ansatt ved skolen han selv hadde tatt artium på. I perioden 1952 til 1956 var Jon Strømsheim bestyrer av Ålesund museum ved siden av full stilling som lektor. Han var siden rektor ved Ålesund og Borgund realskole i seks år før han kom tilbake som rektor ved Ålesund gymnas i 1971. Den stillingen hadde han til 1985, da han ble pensjonist. Som rektor stod han også for flyttingen av Ålesund gymnas til Fagerlia i 1973.
The Terror (film, 1920)
The Terror er en amerikansk stumfilm-western fra 1920, regissert av Jacques Jaccard og med Tom Mix i hovedrollen (skrev også story).
Handling
Når Bat Carson fra U.S. Marshals Service blir tilkalt til byen Sonora for å etterforske ranene av en rekke gull-forsendelser fra en nærliggende gruve, møter han og forelsker seg i Phyllis Harland.
Serena Kouassi
Serena Kouassi (født 15. september 2003) er en fransk friidrettsutøver som konkurrerer i sprintløp. Hun fikk bronse på 200 meter under Sommer-EYOF 2019 (European Youth Olympic Festival).
2019
Kouassi deltok i det franske U18-mesterskapet innendørs i februar, og kom der på fjerdeplass på 60 meter og 200 meter. Hun deltok i det franske U18-mesterskapet i friidrett utendørs, og vant der 100 meter og 200 meter. Hun satte personlig rekord på begge distansene, med henholdsvis 11,81 sekunder og 24,02 sekunder.
Hun deltok i Sommer-EYOF 2019 i Baku, der hun fikk bronse på 200 meter, bak Rhasidat Adeleke fra Irland og Míra Kőszegi fra Ungarn.
Terror Island
Terror Island er en amerikansk stum eventyr- og mysteriefilm fra 1920, regissert av James Cruze og med Harry Houdini i hovedrollen.
Deler av filmen har gått tapt (2 av 7 ruller).
Bleusea
Bleusea er en slekt av billene i delgruppen (underfamilien) markløpere (Harpalinae) i familiegruppen løpebiller.
Utseende
Middelsstore (ca. 8-10 millimeter), kraftige, blankt svarte løpebiller. Hodet er stort og bredt med små fasettøyne, antennene korte, omtrent så lange som hodets bredde. Pronotum er avrundet firkantet, mye bredere enn langt, svært blankt. Dekkvingene er jevnbrede med fine punktstriper.
Levevis
Artene lever i ørkenområder.
Utbredelse
Slekten er utbredt i Nord-Afrika (Libya), Vest- og Sentral-Asia (Jordan, Iran).
Indonesiaspøkelsesape
Indonesiaspøkelsesapen med det latinske navnet(Tarsius bancanus) er en primatart av familien spøkelsesaper som er utbredt i Sørøst-Asia.
Denne halvapen er en liten, langhalet, nattaktiv art som for det meste lever i trær. Kroppen er kompakt, fingrene slanke og tærne har tredeputer og skarpe klør som den kan gripe tak i greiner med. Den kan snu hodet for å se bakover og dermed oppdage bytteetere eller byttedyr med de svære øynene og skarpe ørene. Kosten består for det meste av insekter. Etter å ha oppdaget et byttedyr, kryper den nærmere, hopper så på det og griper det med forlabbene. Hunnen føder én unge etter en drekkhetstid på ca. 180 dager. Ungen blir først båret av moren, men den lærer kjapt å klamre seg til pelsen hennes.
Boys of Abu Ghraib
Boys of Abu Ghraib er en amerikansk krigsfilm fra 2014, inspirert av de virkelige hendelsene som skjedde i Abu Ghraib-fengselet under Irak-krigen. Hovedrollene spilles av Sean Astin, Omid Abtahi og John Heard. Filmen ble først vist på amerikansk kino den 28. mars 2014.
Sammendrag
Filmen begynner i 2003, dagen før 22 år gamle Jack Farmer (spilt av Luke Moran) skal sendes til Irak-krigen.
Han og mange andre unge amerikanske soldater ankommer Abu Ghraib, et fengsel som ligger like utenfor hovedstaden Bagdad. Kaptein Hayes (spilt av Scott Patterson) kommer med en oppmuntrende tale som påstår at disse soldatene kommer til å stå i frontlinjen av krigen mot terrorisme. Men de dårlige levekårene og kjedsomheten begynner etterhvert å tære på soldatene. Jack har lyst på forandring, og ber om å bli overført til andre oppgaver i fengselet. Uten trening eller noen ide om hva han egentlig kan forvente, blir Jack overført til en celleblokk kalt "Hard Site" hvor de innsatte viss nok er hardbarkede terrorister. Jacks nye sjef, sersjant Tanner (spilt av Sean Astin) forteller at deres hoved-prinsipp er "ingen medfølelse" ovenfor fangene.
Jobben deres består blant annet av å "myke opp" fanger før disse fangene skal avhøres. Dette inkluderer blant annet taktikker som å frarøve fangene søvn over lengre tidsrom, ydmykelse og langvarig Isolasjonsfengsling. Jack utvikler etterhvert et vennskap med fangen Ghazi Hammoud (spilt av Omid Abtahi) en ingeniør av arabisk opprinnelse. Bare noen få dager før soldatene opprinnelig skulle reise hjem, får Jack og hans enhet vite at deres tjeneste plutselig har blitt utvidet med ytterligere seks måneder.
Monocida
Utseende
Små (ca. 5 millimeter), avlange, brungule bladbiller. Pronotum er rundet, bredere enn langt, dekkvingene jevnbrede uten påfallende punktering. Lårene på bakbeina er noe fortykkede.
Boys of Abu Ghraib
Sammendrag
De fortsetter med deres daglige plikter, og Hammoud blir utsatt for en rekke grove avhør. Blant annet blir han bundet fast til celle-veggen slik at han blir tvunget til å stå over en veldig lang periode, og han ikke har noen mulighet til å sette seg ned for å hvile. Når Jack diskuterer denne behandlingen med sine med-soldater, får han vite at Hammoud skal ha tilstått å ha vært ansvarlig for en bombe som drepte 18 sivile ved en kaffebar. Jack begynner deretter å ha en langt mer aggressiv holdning, og han behandler de innsatte langt verre enn han gjorde før Hammouds tilståelse.
Monocida
Utbredelse
Slekten er utbredt i Afrika.
Testimony (film, 1920)
Testimony er en britisk drama-stumfilm fra 1920, regissert av Guy Newall og med Ivy Duke i en ledende rolle. Filmen er basert på en roman skrevet av ekteparet Alice og Claude Askew.
Kjølsjøen
Kjølsjøen er en innsjø i Nordre Land kommune i Innlandet. Den har et areal på 0,21 km² og ligger 660 meter over havet. Utløpet er mot øst til Kjøljua. Ved utløpet ligger en demning som ble brukt ved tømmerfløting i Kjøljua.
Svømming under VM i svømmesport 2009 – 400 meter fri menn
Forsøksheatene for 50 meter fri menn ved VM i svømmesport 2009 fant sted om morgenen den 31. juli, semifinalene om kvelden samme dag og finalen om kvelden den 26. juli i Foro Italico i Roma.
Finale
Forkortelser: VR: Verdensrekord; AF: Afrikansk rekord; AS: Asiatisk rekord; NR: Nasjonal rekord
Notre Dame SC
Notre Dame SC er en fotballklubb fra Bridgetown på Barbados som spiller i toppserien Barbados Premier Division. De har vunnet serien 9 ganger og cupen 6 ganger.
Malkiya Club
Malkiya Club er en fotballklubb fra Malkiya i Bahrain som spiller i toppserien Bahraini Premier League. De har ingen større meritter, og ble nummer 8 (av 11 lag) i serien i 2015).
Meritter
2017
Thimphu City FC
Thimphu City FC er en fotballklubb fra Thimphu i Bhutan som spiller i toppserien Bhutan National League. De har ikke vunnet serien, men kommet på andreplass ved fire anledninger.
Det hvite hus (Bergen)
Det hvite hus i Bergen ligger i Foreningsgaten 1 og er tegnet av arkitekt Jens Zetlitz Monrad Kielland. Bygården fra 1902 er en av landets flotteste kontinentalpregede jugendstilhus. Bygårdens ornamentikk preges av plantemotiver, girlandere og dekorative lisener.
Cubas ambassade i Washington, D.C.
Cubas ambassade i Washington, D.C. er Cubas diplomatiske representasjon i USA. Ambassaden ligger i USAs hovedstad Washington, D.C. Fra 1961 til 2015 eksisterte det ikke direkte bilaterale forbindelser mellom de to statene, men forbindelsene ble normalisert 20. juli 2015.
Ambassaden ligger i bydelen Adams Morgan og har adresse 2630 16th Street Northwest. Bygningen ble reist i 1917.
Bygningen fungerte som Cubas ambassade til USA brøt de diplomatiske forbindelsene i 1961. Etter dette var Cubas representasjon i USA og USAs representasjon på Cuba "interesseseksjoner" som formelt var en deler av Sveits' ambassader selv om de fungerte uavhengig av de sveitsiske ambassadene i så godt som alt utenom protokollsaker. Den 1. juli 2015 kunngjorde USAs president Barack Obama at de diplomatiske forbindelsene med Cuba skulle gjenopptas og at de to lands ambassader skulle gjenåpnes.
Den 19. mai 1979 sto Omega 7 bak en bombe mot interesseseksjonen. Eksplosjonen gjorde mer skade på nabobygningen, Litauens ambassade.
Den 20. juli 2015 fikk bygningen igjen status som ambassade.
Uffe Thrugotsen
Uffe Thrugotsen (død 15. eller 16. desember 1252) var erkebiskop i Lund erkebispedømme i perioden 1228–1252.
Da han i 1228 ble valgt til erkebiskop, var han trolig kannik i Lund. Han var mere nidkjær i sine kirkelige krav enn forgjengerne Peder Saxesen og Anders Sunesen, og han forsøkte – støttet av en pavelig legat – å gjennomtvinge kravet om sølibat for prester. De skånske prestene gjorde motstand, men måtte omsider innordne seg etter reglene.
Konflikt mellom konge og kirke
Valdemar Seier lot Thrugotsen krone den valgte etterfølger Erik Plogpenning. Det lyktes erkebiskopen å få levert tilbake den største del av Bornholm og annet gods, som tidligere var blitt tatt fra Lund erkebispedømme. Da kong Valdemar gjenerobret Estland, måtte Thrugotsen dog finne seg i, at kongen utnevnte en egen biskop i Tallinn. Det var ellers konstant strid mellom kongen og erkebiskopen omkring de kirkelige embeter. Stridighetene fortsatte under kong Erik, og han medvirket sogar i skåningenes opprør over den i 1249 innførte plogskatten. I 1250 kronet han kong Abel, men konflikten mellom konge og kirke fortsatte også her.